


		
DĖL ATSAKYMŲ Į GAUTUS KLAUSIMUS PATEIKIMO


UAB Alytaus regiono atliekų tvarkymo centras (toliau – Perkančioji organizacija), vykdydamas viešąjį pirkimą „Tekstilės atliekų konteinerių aptarnavimo paslauga“ (toliau – Konkursas), Konkurso Nr. 2459894, bei atsižvelgdamas į 2025 m. gegužės 12 d. Konkursui pateiktus klausimus, teikia tiekėjams šiuos atsakymus:

1. Klausimas: 
„Techninės specifikacijos 7.2.3. p.: Papildomai planuojami įsigyti 92 vnt. TA konteinerių bus su dviejų kilpų sistema, tuštinami per apačią su 2 atvartais, turės priekines duris su įleidžiama spyna ir įmetimo angą (be būgno), ne mažesnės kaip 2 200 l talpos. Ištuštinus šiuos konteinerius, jie turės būti pastatyti į nuolatinę stovėjimo vietą su į vidų užlenktais atvartais arba užrakinti (jei bus tuštinami atidarius duris).
Klausimas:
Ar perkančioji organizacija užtikrina, kad papildomi konteineriai su įmetimo anga (be būgno) bus sandarūs ir tekstilės atliekos bus tinkamai apsaugotos nuo kritulių (lietaus, sniego)? Pavyzdžiui, tokiu atveju, jei atliekas įmetęs gyventojas netinkamai uždarys įmetimo angą.“

Atsakymas: perkančioji organizacija užtikrins TA konteinerių sandarumą nustatydama, planuojamiems įsigyti TA konteineriams techninį reikalavimą, kad tekstilės atliekų įmetimo anga turi turėti įmetimo dangtį, užtikrinantį kritulių nepatekimą į konteinerio vidų bei užtikrinantį lėtą ir tolygų užsidarymą, tokiu būdu siekiant apsaugoti TA nuo kritulių patekimo.

2. Klausimas:
„Ar yra privaloma naudoti RFID žymų nuskaitymą tekstilės konteinerių aptarnavimo metu, ar galima teikti reikalingus duomenis (pvz., KIN, aptarnavimo faktą) ir be fizinio RFID nuskaitymo, jei konteineriai identifikuojami kitais būdais (pvz., pasirinkus iš pateikto sąrašo)?“

Atsakymas: konteinerių aptarnavimo faktą KIS gali fiksuoti atliekų surinkimo transporto priemonė, specialus skaitytuvas arba darbuotojas rankiniu būdu pačioje sistemoje.








		
